བྷུན་ཏར་དགེ་འོས་མཐོ་སློབ་ཁང་ནི་མ་ནཱ་ལེ་ནས་སྤྱི་ལེ་༣༠ཙམ་གྱི་སར་གནམ་ཐང་ཆུང་ཆུང་ཞིག་གི་ཉེ་འགྲམ་དུ་ཡོད་པ་དང་།སློབ་གྲྭའི་ར་སྐོར་ཆུང་ཆུང་ཞིག་ལས་མེད་ན་ཡང་སློབ་གྲྭའི་ལས་ཤག་དང་འཛིན་ཁང་།སློབ་གཉེར་བའི་སྡོད་ཁང་སོགས་ཧ་ཅང་སྤུས་དག་ཡོད་པ་མ་ཟད།ཆུ་རྐྱལ་རྫིང་བུ་དང་སྤོ་ལོ་རྩེད་ཐང་སོགས་མཐུན་རྐྱེན་ཧ་ཅང་འཐུས་ཚང་པོ་ཞིག་འདུག་ཀྱང་།མི་སྡོད་མཁན་མེད་རྐྱེན་འཛིན་ཁང་གི་འཛིན་ཆས་སོགས་ཅ་ལག་རྣམས་ཕྱོགས་གཅིག་ཏུ་བརྩེགས་པ་དང་།ཁོ་ར་ཁོར་ཡུག་གང་སར་རྩྭ་ལྡུམ་རིང་པོ་སྐྱེས་ནས་ཁུ་སིམ་མེར་ལྷག་འདུག